《日观峰》
清代·顾嗣立

群山向背东南缺，一声鸡鸣海波裂。黄云下坠黑云浮，金轮三丈鲜如血。

当时李白平明来，风扫六合无纤埃。精神飞扬出天地，口吟奇句招蓬莱。

我今黯黮失昏晓，双石凌虚自悄悄。安得快剑开烟云，直指扶桑穷杳渺。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。